સંકલ્પ રેસ્ટોરન્ટ ચેઇન અને તેમની કન્સ્ટ્રક્શન સાઇટ સહિત કુલ ૨૦થી વધુ પ્રિમાઇસીસ પર ઇનકમટેક્સની ટીમોએ દરોડા પાડી તપાસ શરૂ કરી છે. સર્ચ દરમિયાન મોટા પ્રમાણમાં કરચોરીને લગતી વિગતો સામે આવી છે. સંકલ્પ ગ્રૂપના સંચાલક રોબિન ગોયેન્કા અને કૈલાશ ગોેયેન્કાએ ફ્રેન્ચાઇઝી માટે ઓન મની લઇ તે રૂપિયા કન્સ્ટ્રક્શન કંપનીમાં રોક્યા હોવાનું બહાર આવી રહ્યું છે. સંકલ્પની રેસિડેન્સિયલ અને કોમર્શિયલ સ્કીમો પણ લોન્ચ થઇ છે. સંકલ્પ ઉપરાંત અન્ય એક કન્સ્ટ્રક્શન કંપની પણ આયકર વિભાગના ઝપટે ચડી હોવાનું જાણવા મળ્યું છે. .